SET ปิดบวก 4 จุด หลังไร้ปัจจัยใหม่หนุน แนะเกาะติดสถานการณ์โควิด-ประชุมกนง.พรุ่งนี้
SET ปิดบวก 4 จุด หลังไร้ปัจจัยใหม่หนุน แนะเกาะติดสถานการณ์โควิด-ประชุมกนง.พรุ่งนี้
23 มิ.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,356.43 จุด เพิ่มขึ้น 4.25 จุด (+0.31%) มูลค่าการซื้อขาย 49,101.67 ล้านบาท
10 หุ้นดันดัชนีวันนี้

นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้แกว่งไซด์เวย์-อิงบวกได้ตามตลาดต่างประเทศ โดยตลาดหุ้นในภูมิภาคเอเชียส่วนใหญ่บวกเฉลี่ย 0.5% เช่นเดียวกับตลาดในยุโรปที่เทรดบ่ายนี้ก็บวกราว 1.2% เหมือนกันดาวโจนส์ฟิวเจอร์สที่บวก 150 จุด เนื่องจากตลาดฯไม่มีปัจจัยใหม่เข้ามา โดยยังคงเกาะติดสถานการณ์การแพร่ระบาดไวรัสโควิด-19 ในสหรัฐอเมริกา และเกาหลีใต้ ที่จำนวนผู้ติดเชื้อยังเพิ่มขึ้น แต่ก็ยังมีความคาดหวังในวัคซีนต้านโควิดที่จะมีพัฒนาการดีขึ้นในเดือนก.ค.นี้
ส่วนบ้านเราวันนี้หุ้นในกลุ่มแบงก์ก็สามารถยืนได้บ้าง ส่วนพรุ่งนี้ให้ติดตามผลการประชุมคณะกรรมการนโยบายการเงิน (กนง.) ซึ่งคาดว่าจะคงอัตราดอกเบี้ยนโยบาย และตัวเลขส่งออกเดือนพ.ค. ซึ่งตลาดคาดติดลบ 5.75% จากช่วงเดียวกันของปีที่แล้ว ส่วนนอกประเทศให้ติดตามกองทุนการเงินระหว่างประเทศ (IMF) ที่จะปรับคาดการณ์เศรษฐกิจโลกที่จะมีขึ้นในวันพรุ่งนี้เช่นกัน
ด้านแนวโน้มการลงทุนในวันพรุ่งนี้ (24 มิ.ย.) นายวิจิตร กล่าวว่า ตลาดฯคงจะแกว่งไซด์เวย์ พร้อมให้แนวรับ 1,340 จุด ส่วนแนวต้าน 1,365 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 3,644.15 ล้านบาท ปิดที่ 89.00 บาท ลดลง 0.25 บาท
CPF  มูลค่าการซื้อขาย 2,547.06 ล้านบาท ปิดที่ 31.50 บาท ลดลง  0.50 บาท
STA มูลค่าการซื้อขาย 1,570.11 ล้านบาท ปิดที่ 27.75 บาท ลดลง 1.25 บาท
BBL มูลค่าการซื้อขาย 1,346.87 ล้านบาท ปิดที่ 106.00 บาท เพิ่มขึ้น 1.00 บาท
MINT มูลค่าการซื้อขาย 1,314.66 ล้านบาท ปิดที่ 20.60 บาท ลดลง 0.10 บาท
ตลาดหุ้นเอเชีย
